בני סכנין רוצה לשים בצד את אירועי השבוע האחרון. זה החל בהפסד 3:1 להפועל רעננה, שהיה השני ברציפות של הקבוצה ונמשך בסערה התקשורתית סביב דקת הדומיה להרוגי אסון השיטפון. אגב, במועדון עדיין ממתינים להתנצלות של ראש הממשלה, בנימין נתניהו, שכזכור פרסם תגובה לאירועים מבלי שבדק אותם לעומק.
ראשי המועדון גם ערים לבעיות המקצועיות והחברתיות הלא פשוטות בקבוצה. הסיבה לכך היא שמספר שחקנים לא מרוצים, בטענה שהמאמן, טל בנין, לא נותן להם את הקרדיט שמגיע להם. בנוסף, ישנה אכזבה מכמות הצופים שמגיעים לדוחא. בסכנין ציפו שהחזרה לאצטדיון הביתי ששופץ, תביא את הקהל בהמוניו, מה שלא קורה בפועל בעיקר בגלל התוצאות המאכזבות. בקבוצה מבקשים כעת להתרכז רק במשחק הבית הקרוב מול מכבי חיפה (שבת, 20:15).
החברתיות, ישנם גורמים בנהלה שמאוכזבים גם מהפן המקצועי. הקבוצה הצליחה לנצח רק משחק אחד בשבעת המחזורים האחרונים, כשהציפייה הייתה להוביל את הפלייאוף התחתון ולסיים את העונה במקום השביעי. ל-ynet ספורט נודע, כי הפסד למכבי חיפה, ישפיע על עתידו של המאמן.
ההכנות לעונה הבאה טרם החלו רשמית, אך כבר עכשיו ברור שמספר שחקנים יבקשו לעזוב במידה ובנין ימשיך. מנגד, ישנם גם שחקנים שמצדדים בבנין וכאלו שירצו להישאר ללא קשר לזהות המאמן. מטרת הרכש המרכזית של הקבוצה היא להחזיר את מהראן ראדי שצפוי לעזוב את הפועל באר שבע בסיום העונה.